Matthías Johannessen

Matthías Johannessen (f. 3. janúar 1930, d. 11. mars 2024) var íslenskt ljóðskáld og rithöfundur.

Matthías fæddist í Reykjavík og varð stúdent frá Menntaskólanum í Reykjavík 1950. Hann stundaði síðan nám við Háskóla Íslands og lauk kandídatsprófi í íslenskum fræðum árið 1955 með bókmenntir sem aðalgrein. Hann hélt síðan til Kaupmannahafnar þar sem hann stundaði framhaldsnám í bókmenntum veturinn 1956-1957.

Fyrsta ljóðabók Matthíasar Borgin hló kom út árið 1958 og vakti töluverða athygli.BÓKAÞÁTTUR – Borgin hló, Morgunblaðið, 27. mars 1958, bls. 6 Síðan hefur hann gefið út tugi ljóðabóka, auk fræðibóka, skáldsagna, smásagnasafna, leikrita og viðtalsbóka.Matthías Johannessen skáld, DV, 24. febrúar 2003, bls. 50Matthías Johannessen, DV, 3. janúar 1990, bls. 27 Hann var blaðamaður á Morgunblaðinu meðfram háskólanámi og síðar ritstjóri þess á árunum 1959-2000.Matthías Johannessen lætur af starfi ritstjóra Morgunblaðsins, Morgunblaðið, 31. desember 2000, bls. 1 

 Tilvísanir 

 Tenglar 
 Heimasíða Matthíasar
 Glatkistan

 Tengt efni 
 Tilnefningar til bókmenntaverðlauna Norðurlandaráðs frá Íslandi
 Bókmenntaverðlaun Norðurlandaráðs

Flokkur:Íslenskir rithöfundar
Flokkur:Íslensk skáld
Flokkur:Ritstjórar Morgunblaðsins
Flokkur:Stúdentar úr Menntaskólanum í Reykjavík